### Beslutningstema

I denne sag orienteres der om de modtaget bemærkninger og udvalget skal beslutte hvilke af de prioriterede VE-projekter planlægningen skal fortsætte for.

### Historik

25. maj 2023 prioriterede Kommunalbestyrelsen de indkomne ansøgninger til vedvarende energi projekter.

11. januar 2023 besluttede Klima-, Vækst- og Udviklingsudvalget den videre proces for VE ansøgninger.

### Sagsfremstilling

Jf. Kommunalbestyrelsens beslutning den 25. maj 2023 om at prioritere projekterne 1, 4, 6, 8, 16, 17, 20, 25, 26 og 29 til videre kommunal planlægning, har der i perioden 31. juli til og med 1. september været afholdt idéhøring for de prioriterede ansøgninger.

Idehøringen har været opdelt i 3 høringer, der er foretaget parallelt i høringsperioden. Der er udsendt 9.230 høringsbreve direkte til beboere indenfor en radius på 1,25 km fra solcellearealer og 2,5 km fra vindmølleplaceringer. Høringen er offentliggjort på plandata, kommunens hjemmeside, og der er annonceret i lokale aviser. Under høringsperioden er der afholdt ét orienteringsmøde samlet for alle 9 projekter. På mødet deltog omkring 250 personer. I høringsperioden er der indkommet 56 høringssvar, hvoraf nogle går igen i flere projekter. Der er ikke indkommet underskriftsindsamlinger i forbindelse med høringen. Samtlige høringssvar og forvaltningens bemærkninger er indarbejdet i registreret rækkefølge, fordelt på hvert projekt og samlet i Bilag A.

Forvaltningen henleder opmærksomhen på den indkommende bemærkning fra Haderslev Kommune vedr. projekt 17 – Energianlæg sydvest for Åbøl. Teknik og Klimaudvalget for Haderselv Kommune anbefalder en tæt dialog mellem de to forvaltninger, både af hensyn til [adresse] egne projekter i området og af hensyn til kommunes berørte borgere.

Forvaltningen vurderer, at der i idéhøringsfasen ikke er indkommet nye oplysninger, der hindrer en videre planlægning af ansøgningerne.

### Lovgrundlag

Planloven

### Fagchefen for Plan og Udvikling indstiller,

|  |  |
| --- | --- |
| at | de modtagne bemærkninger indgår i den videre sagsbehandling, og |
| at | planlægningen for de 9 projekter fra idéhøringen fortsætter, |

og at planlægning for mølleoptimering af projekt nr. 20 fortsætter.

### Beslutning

Indstillingen godkendt.

Benjamin Jensen deltog ikke i mødet.